આ ઘટનાક્રમ વિશે GHAAના પ્રેસિડેન્ટ યતિન ઓઝાએ જણાવ્યું હતું કે,‘કાયદા મંત્રાલયને ગુરુવારે કરેલી ભૂલ સુધારીને તાત્કાલીક નવું જાહેરનામું કરવું પડ્યું હતું અને જસ્ટિસ કુરેશી જ્યાં સુધી બોમ્બે હાઇકોર્ટમાં જજ તરીકે શપથ ન લે ત્યાં સુધી ગુજરાત હાઇકોર્ટના એક્ટિંગ ચીફ જસ્ટિસ બનાવવાની ફરજ પડી છે. શુક્રવારે સવારે દેશના ચીફ જસ્ટિસે આ સંદર્ભે કાયદા મંત્રાલયને સુચના આપી હોવાનું પણ જાણવા મળ્યું છે.